|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Teramasit. *Città di Teramo* |
| --- |
| *Teramo katedra* |
|  |
| 

TeramasTeramas

42°40′00″ š. pl. 13°42′00″ r. ilg.﻿ / ﻿42.66667°š. pl. 13.70000°r. ilg.﻿ / 42.66667; 13.70000﻿ (Teramas)Koordinatės: 42°40′00″ š. pl. 13°42′00″ r. ilg.﻿ / ﻿42.66667°š. pl. 13.70000°r. ilg.﻿ / 42.66667; 13.70000﻿ (Teramas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Abrucai Abrucai |
| **Provincija** | Teramo provincija |
|  |
| **Meras** | Maurizio Brucchi |
|  |
| **Gyventojų** (2010) | 54 957  |
| **Plotas** | 151,88 km² |
| **Tankumas** (2010) | 362 žm./km² |
| **Altitudė** | 265 m |
|  |
| **Pašto kodas** | 64100 |
| **Tel. kodas** | 0861 |
| **Tinklalapis** | www.comune.teramo.it |
|  **Vikiteka** | Teramas |
| **Miesto globėjas (-ai)** | Šv. Bernardas |

**Teramas** (it. *Teramo*) – miestas Italijoje, Abrucų regione, Teramo provincijos sostinė. Miestas yra 150 km nuo Romos tarp aukščiausių Apeninų kalnų ir Adrijos jūros. Miestas yra Tordino ir Vecolos upių santakoje.

Istorija
--------

Teramas apgyvendintas nuo seniausių laikų. Miesto pavadinimas yra graikiškos kilmės (*Interamnia*) ir reiškia dviejų srovių santaką. Sekstas Julijus Frontinas teigia, kad Teramas buvo pretučių, kurių žemes 290 m. pr. m. e. užėmė konsulas Manijus Kurijus Dentatas, sostinė. Romėnai miestą vadino *Interamnia Preatuttorium*.

Miestas prarado municipiją, nes padėjo Sulai Sąjungininkų kare, bet Julijus Cezaris Teramui ją grąžino. Tuo metu mieste atsirado pirtys, amfiteatras ir teatrai. Romėnų istorikai teigia, kad Teramas labiausiai klestėjo valdant imperatoriui Adrianui, kai buvo pastatytos Marso ir Apolono šventyklos.

Pirmąkart miestą sugriovė 410 m. Alariko I vadovaujami vizigotai. Po Gotų karų VI a. Teramas atiteko Bizantijai. Jis priklausė Firmanos markai.

1129 m. lombardai užima Abrucus, o Teramas tampa Rodžerio II Siciliečio nuosavybe 1140 m. Roberto di Loretilo vadovaujama normanų armija sugriovė miestą, tik Piazza Sant’Anna bokštas liko nepaliestas. Nuo to laiko miestas vadinamas *Torre Bruciata*.

Anžu dinastijos laikais miestas vėl klestėjo, nes vyskupai Rainaldo Acquaviva, Niccolò degli Arcioni (1317 m.), Stefano da Teramo (1335 m.) ir Pietro di Valle (1366 m.) pradėjo gražių pilių, rūmų ir bažnyčių statybą. Miestas gavo daug privilegijų.

Akmeninis skydas miesto centre
XV a. dėl miesto valdymo kovojo dvi žymiausios šeimos De Valle ir Melatino. Iki šių laikų atsimenamas 13 Melatino šeimos rėmėjų viešas pakorimas akmeniniu skydu miesto centre. Pirmais šimtmečio metais nužudomas tironas Antonello de Valle, o jo graži pilis sugriaunama. Nepaisant vidinių rietenų miesto kultūrinis gyvenimas klestėjo.

Kai ispanai įsiviešpatauja visoje Pietų Italijoje, Teramas parduodamas Atrio kunigaikščiui už 40 tūkst. dukatų. Teramo gyventojai sukilo. Teigiama, kad 1521 m. lapkričio 17 d. naktį į 18 d. kunigaikščio karius išgasdino Šventosios Mergelės vizija, kai Šv. Berardas, vėliau tapęs šventuoju miesto globėju, gynė miestą.

1626 m. miestą sudrebino žemės drebėjimas, o po to 1630 m. maras iš Milano nusiaubė Teramą. 1798 m. į miestą įsiveržė prancūzai. Nors gyventojai juos išvijo, šie grįžo ir sugriovė miestą. 1806 m. kovo 15 d. Napoleonas prijungia miestą prie Prancūzijos, bet 1815 m. jis grįžo Neapolio karalystei.

1943 m. birželio 25 d. naciai užėmė miestą ir netoliese kovojo su italų partizanais. 1985 m. birželio 30 d. mieste su oficialiu vizitu lankėsi popiežius Jonas Paulius II. 1993 m. įkuriamas Teramo universitetas.

Miestai partneriai
------------------

* Brazilija Ribeiran Pretas, Brazilija, nuo 2005 m.
* Čekija Praha, Čekija
* Kipras Strovolas, Kipras
* Vokietija Memingenas, Vokietija
* Izraelis Rišon Lezionas, Izraelis
* Juodkalnija Beranė, Juodkalnija
* Lenkija Gožuvas, Lenkija, nuo 2007 m.